Απόφαση της Επιτροπής

της 27ης Ιουνίου 2000

για την αποδοχή των αναλήψεων υποχρεώσεων σε σχέση με τη διαδικασία αντιντάμπινγκ όσον αφορά τις εισαγωγές απλών παλετών από ξύλο καταγωγής Δημοκρατίας της Πολωνίας

[κοινοποιηθείσα υπό τον αριθμό Ε(2000) 1668]

(2000/437/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 905/98(2), και ιδίως το άρθρο 8 παράγραφος 1,

τον κανονισμό (ΕΚ) αριθ. 1023/97 της Επιτροπής, της 6ης Ιουνίου 1997, για την επιβολή προσωρινού δασμού αντιντάμπινγκ σε ορισμένες εισαγωγές απλών παλετών από ξύλο καταγωγής Πολωνίας και για την αποδοχή των αναλήψεων υποχρεώσεων ορισμένων εξαγωγέων σε σχέση με τις εν λόγω εισαγωγές(3), όπως τροποποιήθηκε από τους κανονισμούς (ΕΚ) αριθ. 1632/97(4) και (ΕΚ) αριθ. 1633/97(5), και ιδίως το άρθρο 2,

Μετά από διαβουλεύσεις με τη συμβουλευτική επιτροπή,

Εκτιμώντας τα ακόλουθα:

Α. ΠΡΟΗΓΟΥΜΕΝΗ ΔΙΑΔΙΚΑΣΙΑ

(1) Η Επιτροπή, με τον κανονισμό (ΕΚ) αριθ. 1023/97 (εφεξής καλούμενος "προσωρινός κανονισμός"), επέβαλε προσωρινό δασμό αντιντάμπινγκ σε ορισμένες εισαγωγές απλών παλετών από ξύλο που υπάγονται στον κωδικό ΣΟ ex 4415 20 20 καταγωγής Δημοκρατίας της Πολωνίας και αποδέχθηκε τις αναλήψεις υποχρεώσεων που πρότειναν ορισμένοι παραγωγοί/εξαγωγείς. Οι εν λόγω αναλήψεις υποχρεώσεων αφορούσαν μόνον έναν τύπο παλέτας, ήτοι την παλέτα EUR.

(2) Εφόσον χρησιμοποιήθηκε δειγματοληψία κατά την έρευνα, αιτήσεις για αναθεώρηση δυνάμει του άρθρου 11 παράγραφος 4 του κανονισμού (ΕΚ) αριθ. 384/96 δεν μπορούσαν να γίνουν αποδεκτές. Εντούτοις προκειμένου να εξασφαλισθεί ίση μεταχείριση μεταξύ των νέων εξαγωγέων και των εταιρειών που συνεργάσθηκαν και που δεν περιλαμβάνοντο στο δείγμα κατά τη διάρκεια της αρχικής έρευνας, ο προσωρινός κανονισμός τροποποιήθηκε. Το άρθρο 2 του κανονισμού (ΕΚ) αριθ. 1632/97 αναφέρει ότι οι αναλήψεις υποχρεώσεων των νέων πολωνών παραγωγών-εξαγωγέων μπορεί να γίνουν αποδεκτές όσον αφορά τις εξαγωγές παλετών EUR, υπό την προϋπόθεση ότι πληρούν το κριτήρια που καθορίζονται σ'αυτό.

(3) Με τον κανονισμό (ΕΚ) αριθ. 2334/97(6), όπως τροποποιήθηκε τελευταία από τον κανονισμό (ΕΚ) αριθ. 2048/1999(7), το Συμβούλιο επέβαλε οριστικό δασμό αντιντάμπινγκ σε ορισμένες εισαγωγές απλών παλετών από ξύλο καταγωγής δημοκρατίας της Πολωνίας.

Β. ΝΕΟΙ ΕΞΑΓΩΓΕΙΣ

(4) Μετά την έκδοση του κανονισμού (ΕΚ) αριθ. 2334/97, έξι νέοι πολωνοί παραγωγοί-εξαγωγείς ζήτησαν να ισχύσει για αυτούς το άρθρο 2 του κανονισμού (ΕΚ) αριθ. 1023/97 και πρότειναν αναλήψεις υποχρεώσεων όσον υφορά τις παλέτες EUR. Παρείχαν επίσης επαρκή αποδεικτικά στοιχεία δυνάμει του άρθρου 2 του κανονισμού (ΕΚ) αριθ. 1023/97 που δεικνύει ότι είναι πραγματικοί νέοι παραγωγοί-εξαγωγείς. Κατ' εφαρμογή του άρθρου 2 του κανονισμού (ΕΚ) αριθ. 1023/97, οι αναλήψεις υποχρεώσεων που πρότειναν οι εν λόγω έξι πολωνοί παραγωγοί-εξαγωγείς όσον αφορά την παλέτα EUR θα πρέπει, κατά συνέπεια, να γίνουν αποδεκτές.

Γ. ΑΝΑΚΛΗΣΗ ΤΗΣ ΑΝΑΛΗΨΗΣ ΥΠΟΧΡΕΩΣΕΩΝ

(5) Δύο πολωνοί παραγωγοί-εξαγωγείς, η Ρ.Ρ.Η. "Pamadex" και η P.H.U. "Αkropol", για τις οποίες η Επιτροπή δέχθηκε ανάληψη υποχρεώσεων με τον κανονισμό (ΕΚ) αριθ. 1023/97, δήλωσαν ότι δεν παράγουν πλέον το εν λόγω προϊόν. Κατά συνέπεια, η Επιτροπή τους πληροφόρησε ότι πρόκειται να τους αφαιρέσει από τον κατάλογο των εταιρειών για τις οποίες έχει γίνει αποδεκτή ανάληψη υποχρεώσεων. Οι δύο εταιρείες δεν εξέφρασαν αντιρρήσεις για την εν λόγω ενέργεια. Θα πρέπει επίσης να σημειωθεί ότι οι εν λόγω δύο εταιρείες μπορούν να προτείνουν εκ νέου ανάληψη υποχρεώσεων εάν αποφασίσουν να ξεκινήσουν εκ νέου την παραγωγή και τις εξαγωγές των παλετών EUR.

Δ. ΕΤΑΙΡΕΙΕΣ ΠΟΥ ΥΠΟΚΕΙΝΤΑΙ ΣΤΗΝ ΑΝΑΛΗΨΗ ΥΠΟΧΡΕΩΣΕΩΝ

(6) Για λόγους σαφήνειας όλες οι εταιρείες που υπόκεινται σε ανάληψη υποχρεώσεων απαριθμούνται στο παράρτημα της παρούσας απόφασης

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι αναλήψεις υποχρεώσεων όσον αφορά την παλέτα EUR πού έχουν προτείνει οι εξής:

- P.P.H.U. "ELMA" S.C., Sobieseki,

- PPH SWENDEX S.C., Lublin,

- P.P.H.U. Zbigniew Marek, Andrichow,

- Pomorski Serwis Paletowy Sp. z.ο.ο., Kobylnica,

- "EM" S.C., Bilgoraj,

- P.P.H.U. ROMAX Import-Eksport, Wroclaw,

σε σχέση με τη διαδικασία αντιντάμπινγκ όσον αφορά τις εισαγωγές απλών παλετών από ξύλο καταγωγής Πολωνίας και που υπόκεινται στον κωδικό ΣΟ ex 4415 20 20, γίνονται αποδεκτές.

Άρθρο 2

Οι αναλήψεις υποχρεώσεων που έχουν γίνει αποδεκτές όσον αφορά την παλέτα EUR από τους εξής:

- P.P.H. "Pamadex", Ligota,

- P.H.U. "Αkrοροl", Krakow,

σε σχέση με τη διαδικασία αντιντάμπινγκ όσον αφορά εισαγωγές απλών παλετών από ξύλο καταγωγής Πολωνίας και που υπόκεινται στον κωδικό ΣΟ ex 4415 20 20 ανακαλούνται.

Άρθρο 3

Τα άρθρα 1 και 2 αρχίζουν να ισχύουν την επόμενη ημέρα από τη δημοσίευση της παρούσας απόφασης στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 27 Ιουνίου 2000.

Για την Επιτροπή

Pascal Lamy

Μέλος της Επιτροπής

(1) ΕΕ L 56 της 6.3.1996, σ. 1.

(2) ΕΕ L 128 της 30.4.1998, σ. 18.

(3) ΕΕ L 150 της 7.6.1997, σ. 4.

(4) ΕΕ L 225 της 15.8.1997, σ. 11.

(5) ΕΕ L 225 της 15.8.1997, σ. 13.

(6) ΕΕ L 324 της 27.11.1997, σ. 1.

(7) ΕΕ L 255 της 30.9.1999, σ. 1.

ΠΑΡΑΡΤΗΜΑ

Παραγωγός

>ΘΕΣΗ ΠΙΝΑΚΑ>